BHAGEVONT JOAO BATISTACHI FIRGOZ

BHAGEVONT JUANV BAUTISTACHEA NOVENACHO SOVO DIS

19TH JUNE 2022

**Gayonank Suchna:**

Proves - Sorvesporachea Manak A - 28

D.T.V. - Mal vordanacho C -23

Krist-Prosad - Jezu Mogachea Agttea R-15

Xevott - Hmyno de Soa Joao Bautista

Vachpam ( Gen 14:18-20,1Cor 11:23-26 Lk 9:11-17)

**SURVATECHIM UTRAM**

Aiz povitr sobha, Jezuchea kuddi- rogtachi dobajik porob somarombhta. Toxench aichea amchea novenacho vixoi zaun asa ‘Jezuchea Kuddi-Rogtachea bollan Somestancho artik vikas korunk vavrunk, Juanv Bautistachi Vinnovnnim amkam magum-ia’ Jitlim ami sonvsarantlean ami Jezuk xevtanv ani bhoztanv, titlim ami Jezuchea asnnean vaddot vetav ani amchem jivit khuxalbhorit zata ani hich khuxalkai amche sorv bhonvti ximpddaitanv. Snan Datar, Bhag. Juanv Batist sodanch Jezuchi bori khobor porgottalo ani tachi vat toiar kortalo.

Tor aichea hea novenachea misant vantto ghetanam, Jezuchea kuddi-rogtachea bollan somestancho artik vikas korunk ami vavrunk, Bhag. Juanv Batistachi vinovnnim amkam magum-ia.

**BHAVARTEACHIM MAGNNIM:**

1.Amchea Pap Saiban, Bisp Saiban, ani Padrimni/Porom sonvskar ghoddun haddpachi podvi, bhoktin ani vhodde umedin somarombunk ani he somorombnecho foll aplea mogachea ani sevechea munniarponnantlean aple porjek diunk, Deva lagim magum-ia.

2.Amchea sorkari vhoddilamni porjechi artik poristithi sudarunk favo te upai ghetlear puro mhonn, Deva lagim magum-ia.

3.Ami somazant jietanam, dubllea dhakteamcho husko korunk, ghoddta te bhaxen tanchi artik poristithi sudarunk vaurunk, Deva lagim amkam kurpa magum-ia.

4.Aichea Novenachi manddavoll kortat Charismatic zomo, Intercessory Prayer group, SSVP, SFO, Friends of Joseph Vaz. Hea sonvsthechea vangddeamnim, zababdaren ani hurben vaurunk, tankam bori bolaiki ani Devacho subam axirvad magum-ia.

**DHINVASNECHEM MAGNNEM :**

Mogalla Jezu, Tum amchea kallzant ailai mhun, ami tuka dhinvastanv. Hea misa bollidanant amkam boll ani zannvai favo kelai dekhun ami tuka vakhantanv, somajache aartik vikasa khatir vavrunk ami aiz niyall kela Tuje ievzonnem pormonnem hem korunk amkam kurpa di .Amchea patrona Sant Joao Batistache dekhivont jivita passot ami tuka vakhantanv Tuzo Rupkar dor amchea bhavam-bhoinachea jivitant polleunk amkam xikoi.Dispottim Misache bhette vorvim tum amkam Tujea Povitr jevnan postai ani amkam ghottai ditai mhunn ami tuka argham ditanv.